**Tisztelt Szülők!**

A Debreceni Egyetemen megvalósuló fejlesztés eredményeként a menzai ügyek intézése a 2021/2022-es tanévben a DE gyakorló iskoláiban már az UD Menza rendszer webes felületén fog történni.

A fejlesztés lehetővé teszi a szülők számára, hogy online formában jelezzék menzai megrendelésüket / módosításukat, valamint a tanulók hiányzását (megrendelt étkezés lemondása). **A következő tanévre az étkezési igényüket legkésőbb 2021. augusztus 27-e, 9.00 óráig tehetik meg. Amennyiben az igénylés eddig nem érkezik meg nem tudunk a tanulónak szeptember 1-től menzai ellátást biztosítani!** Az igénylés során kérjük a megrendeléshez szükséges adatok megadását, dokumentumok feltöltését.

Az UD Menza rendszerben az étkezés megrendeléséhez szükséges, tanulóra vonatkozó adatok a **Tanulói adatok** menüpont alatt lesznek megtekinthetők. A rendszerben lévő adatokat kérjük, ellenőrizzék le, és amennyiben szükséges, módosítsák (aktualizálják), valamint a hiányzó adatokat töltsék ki.

A tanuló részére étkezés megrendelése az **Étkezés igénylése** menüpont alatt, a tanuló hiányzása esetén a korábban megrendelt étkezés lemondása a **Menzanaptár** menüpont alatt lesz lehetséges.

Elérhetőség: [https://udmenza.unideb.hu](https://udmenza.unideb.hu/)

A rendszerbe bejelentkezni a képernyő jobb felső sarkában lévő „Bejelentkezés” gombra kattintva lehet.

|  |  |
| --- | --- |
| Mező neve | Leírás |
| Felhasználói azonosító | A tanuló oktatási azonosítója (pl. 70123456789). |
| Jelszó | A tanuló születési dátuma ÉÉÉÉ-HH-NN formában  (pl. 2013-04-26). |

Részletes felhasználói leírás a rendszerbe belépve érhető el.

Változatlanul a **9 óráig** beérkezett jelzés alapján leghamarabb a következő napi étkezés mondható le.

Továbbra is lehetőség lesz a portán, telefonon lemondani a hiányzást, illetve papír alapon, az iskolai formanyomtatvány kitöltésével és leadásával jelezni az étkezési igényt, de kérjük, hogy az internetes felületen történő jelzést részesítsék előnyben.

Debrecen, 2021.08.16.

Közreműködésüket köszönjük:

Denichné Hajdu Mónika Tímea

intézményvezető sk.